KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosinātajiem grozījumiem Padomes nostājā pirmajā lasījumā attiecībā uz priekšlikumu EIROPAS PARLAMENTA UN PADOMES DIREKTĪVAI par pacienta tiesību piemērošanu pārrobežu veselības aprūpē /* COM/2011/0090 galīgā redakcija - COD 2008/0142 */





[pic] | EIROPAS KOMISIJA | Briselē, 24.2.2011 COM(2011) 90 galīgā redakcija 2008/0142 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosinātajiem grozījumiem Padomes nostājā pirmajā lasījumā attiecībā uz priekšlikumu EIROPAS PARLAMENTA UN PADOMES DIREKTĪVAI par pacienta tiesību piemērošanu pārrobežu veselības aprūpē 2008/0142 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosinātajiem grozījumiem Padomes nostājā pirmajā lasījumā attiecībā uz priekšlikumu EIROPAS PARLAMENTA UN PADOMES DIREKTĪVAI par pacienta tiesību piemērošanu pārrobežu veselības aprūpē 1. Ievads Līguma par Eiropas Savienības darbību 294. panta 7. punkta c) apakšpunkts paredz, ka Komisijai jāsniedz atzinums par Eiropas Parlamenta otrajā lasījumā ieteiktajiem grozījumiem. Komisija šeit izklāsta savu atzinumu par grozījumiem, ko ierosinājis Parlaments. 2. Priekšvēsture Datums, kad priekšlikumu nosūta Eiropas Parlamentam un Padomei (dokumenta COM(2008) 414 galīgā redakcija – 2008/0142(COD)) | 2008. gada 2. jūlijs | Eiropas Ekonomikas un sociālo lietu komitejas atzinuma datums | 2008. gada 4. decembris | Reģionu Komitejas atzinuma datums (otrais lasījums) | 2009. gada 12. februāris | Eiropas Parlamenta atzinuma datums (pirmais lasījums) | 2009. gada 23. aprīlis | Grozītā priekšlikuma nosūtīšanas datums | nav | Politiskās vienošanās datums | 2010. gada 8. jūnijs | Padomes nostājas pieņemšanas datums | 2010. gada 13. septembris | Eiropas Parlamenta atzinuma datums (otrais lasījums) | 2011. gada 19. janvāris | 3. Priekšlikuma mērķis Ierosinātās direktīvas vispārējais mērķis ir izveidot skaidru un pārredzamu veselības aprūpes izdevumu atlīdzības sistēmu ES gadījumos, kad aprūpe tiek nodrošināta dalībvalstī, kura nav piederības dalībvalsts (pārrobežu veselības aprūpe). Tas ir saskaņā ar Eiropas Savienības Tiesas judikatūru, kura apstiprina, ka, neskarot tiesības uz plānotu ārstniecību citā dalībvalstī, ko paredz Regulas (EK) Nr. 883/2004 un 987/2009, apdrošinātiem pacientiem ir tiesības brīvi saņemt veselības aprūpi citā dalībvalstī atbilstoši 56. pantam Līgumā par Eiropas Savienības darbību (LESD). Lai sasniegtu šo mērķi, priekšlikums koncentrējas uz trim galvenajām jomām: 1) garantijas, lai pacienti saņemtu drošu un kvalitatīvu veselības aprūpi, 2) noteikumi, lai ieviestu skaidrību attiecībā uz tiesībām uz pārrobežu veselības aprūpes izdevumu atlīdzību, un 3) ES sadarbība veselības aprūpes jomā attiecībā uz recepšu atzīšanu, Eiropas references tīkliem, veselības tehnoloģijas novērtējumu un e-veselību. 4. Komisijas atzinums par Eiropas Parlamenta ierosinātajiem grozījumiem Eiropas Parlaments otrajā lasījumā balsoja par konsolidētu tekstu, kurā ir ietverta virkne grozījumu pirmajā lasījuma Padomes priekšlikuma tekstā. Dokumenta teksts ir izstrādāts Padomes, Eiropas Parlamenta un Komisijas sarunās. Vairums grozījumu atbilst Komisijas sākotnējam priekšlikumam un tālab ir pieņemami, ņemot vērā vispārējo kompromisu. Tāpēc Komisija pieņem visus grozījumus, par ko nobalsojis Parlaments.